pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยกรณีการปลดบรรณาธิการหนังสือพิมพ์บางกอกโพสต์  เป็นเรื่องการบริหารจัดการสื่อของเอกชน  ไม่เกี่ยวกับการวิพากษ์วิจารณ์รัฐบาล
วันอังคารที่ 15 พฤษภาคม 2561
นายกรัฐมนตรีเผยกรณีการปลดบรรณาธิการหนังสือพิมพ์บางกอกโพสต์  เป็นเรื่องการบริหารจัดการสื่อของเอกชน  ไม่เกี่ยวกับการวิพากษ์วิจารณ์รัฐบาล
นายกรัฐมนตรีเผยกรณีการปลดบรรณาธิการหนังสือพิมพ์บางกอกโพสต์  เป็นเรื่องการบริหารจัดการสื่อของเอกชน  ไม่เกี่ยวกับการวิพากษ์วิจารณ์รัฐบาล
วันนี้ (15 พฤษภาคม 2561) เวลา 12.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา กล่าวภายหลังการประชุมคณะรัฐมนตรีถึงกรณีการปลดบรรณาธิการหนังสือพิมพ์บางกอกโพสต์ มาจากการวิพากษ์วิจารณ์รัฐบาล นั้นว่า เรื่องดังกล่าวไม่เกี่ยวกับตนเอง เพราะตนเองก็ไม่รู้จักว่าคุณอุเมส ปานเดย์ คือใคร ซึ่งเรื่องดังกล่าว เป็นเรื่องการบริหารจัดการสื่อของเอกชน
นายกรัฐมนตรีกล่าวว่า “เรื่องนี้สื่อก็รู้ดีอยู่ว่ากฎหมายออกอะไรไม่ได้ทั้งสิ้น ก็คิดว่ารัฐบาลนี้จะควบคุมสื่ออย่างเดียว ผมคุมอะไรตรงไหน กฎหมายออกไม่ได้ก็หารือกันต่อไป นี่เป็นเรื่องจรรยาบรรณของสื่อที่ทุกคนก็พูดว่าสื่อดูแลกันเอง ให้เขาไปพิจารณาเองว่าเหมาะสมหรือไม่ เพราะฉะนั้นสื่อต้องไม่สร้างความขัดแย้งแบบนี้ จะอยู่ตรงกลางได้อย่างไร ไม่ใช่ว่าทําอะไรรัฐบาลก็ผิดไปหมด”
นายกรัฐมนตรีกล่าวต่อไปว่า สื่อมวลชนต้องสื่อสารสองทาง หากติเพื่อก่อตนเองไม่เคยว่า แต่ถ้าเพื่อทําลายอย่างเดียวก็ต้องพิจารณากันเอาเอง
-------------------------------------------------------------
รัฐบาลไทย-ข่าวทำเนียบรัฐบาล-พม. จับมือ อพม. และจิตอาสาทุกวัย ร่วมทำหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน [กระทรวงการพัฒนาสังคมและความมั่นคงของมนุษย์]
วันจันทร์ที่ 16 มีนาคม 2563
พม. จับมือ อพม. และจิตอาสาทุกวัย ร่วมทําหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน [กระทรวงการพัฒนาสังคมและความมั่นคงของมนุษย์]
พม. จับมือ อพม. และจิตอาสาทุกวัย ร่วมทําหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน
วันที่ 15 มี.ค. 63นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า วันนี้เป็นวันสุดท้ายของการจัดกิจกรรม พม. อาสา ร่วมทําหน้ากากผ้า สู้ไวรัสโควิด-19 ระหว่างวันที่ 11-15 มี.ค. 2563 ณ กระทรวง พม. สะพานขาว ถ.กรุงเกษม กทม. ซึ่งมีอาสาสมัครพัฒนาสังคมและความมั่นคงของมนุษย์ (อพม.) และประชาชนจิตอาสาทุกวัยเข้ามาทําหน้ากากผ้าอนามัยที่เย็บด้วยมือของตนเอง เพื่อนํากลับไปใช้ในครอบครัว และแจกจ่ายให้กับประชาชนที่ต้องการ ทาง กระทรวง พม. ได้เตรียมเจ้าหน้าที่สอนทําหน้ากากผ้าสําหรับผู้ใหญ่และเด็ก และวัสดุอุปกรณ์ รวมทั้งจักรเย็บผ้า โดยไม่เสียค่าใช้จ่ายแต่อย่างใด นอกจากกิจกรรมการทําหน้ากากผ้าอนามัยแล้ว ยังมีกิจกรรมการให้ความรู้เกี่ยวกับวิธีปฏิบัติตนเพื่อป้องกันเชื้อไวรัสโควิด-19 การร้องเพลงจากศิลปิน นักแสดง และนักร้อง การแสดงดนตรีไทยและสากล อีกทั้งเด็กและเยาวชนที่เข้าร่วมกิจกรรมจะได้รับเกียรติบัตรออนไลน์จากรมว.พม. นอกจากนี้ ยังมีประชาชนมาบริจาคผ้าและวัสดุอุปกรณ์เพื่อทําหน้ากากผ้าอีกด้วย
นายจุติฯกล่าวเพิ่มเติมว่า สําหรับกิจกรรมดังกล่าวจัดขึ้น 5 วัน มีผู้เข้าร่วมกิจกรรมรวมทั้งหมดกว่า 1,000 คน สามารถผลิตหน้ากากผ้าได้จํานวนเกือบ 7,000 ชิ้น ทั้งนี้ ตนขอขอบคุณพี่น้องประชาชนจิตอาสาทุกคนที่เข้ามามีส่วนร่วมทําหน้ากากผ้าที่เย็บด้วยมือของตนเอง เพื่อนําไปใช้ป้องกันตนเอง ครอบครัว และชุมชน จากการแพร่ระบาดของเชื้อไวรัสโควิด-19
รัฐบาลไทย-ข่าวทำเนียบรัฐบาล-อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
วันเสาร์ที่ 22 ธันวาคม 2561
อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
อธิบดีกรมบังคับคดีร่วมแสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
เมื่อวันที่ ๒๑ ธันวาคม ๒๕๖๑ เวลา ๑๑.๔๕ น. ในการประชุมช่วงเช้าวันที่ ๕ ของคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ นางสาวรื่นวดี สุวรรณมงคล อธิบดีกรมบังคับคดี ได้แสดงความเห็นต่อร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกันทางธุรกิจในส่วนที่เกี่ยวกับลําดับการเฉลี่ยทรัพย์ให้กับเจ้าหนี้ในคดีล้มละลาย (Priority Right) โดยได้เสนอต่อที่ประชุมให้พิจารณาการเพิ่มตัวอย่างของค่าใช้จ่ายจากที่ร่างคู่มือฯ ได้กําหนดเพียงค่าใช้จ่ายของเจ้าพนักงานพิทักษ์ทรัพย์ในการดําเนินคดีล้มละลาย โดยได้เสนอให้เพิ่มค่าใช้จ่ายที่สําคัญ คือภาษีและค่าจ้างแรงงานที่ค้างชําระก่อนที่ลูกหนี้ล้มละลาย ทั้งนี้ เพื่อให้ร่างคู่มือฯ ได้ระบุประเภทของค่าใช้จ่ายที่สําคัญ และคุ้มครองสิทธิของรัฐและลูกจ้าง ซึ่งประธานที่ประชุมรับข้อเสนอดังกล่าวไว้พิจารณาเพิ่มเติม
รัฐบาลไทย-ข่าวทำเนียบรัฐบาล-สธ.เปิดเพจ “คนรักอนามัย ใส่ใจอากาศ PM 2.5” แจ้งเตือน ให้ความรู้ป้องกันภัยฝุ่น
วันอาทิตย์ที่ 15 กันยายน 2562
สธ.เปิดเพจ “คนรักอนามัย ใส่ใจอากาศ PM 2.5” แจ้งเตือน ให้ความรู้ป้องกันภัยฝุ่น
กระทรวงสาธารณสุขเปิดเพจ “คนรักอนามัย ใส่ใจอากาศ PM2.5” แจ้งเตือนสภาพอากาศให้ความรู้ป้องกันภัยฝุ่น อสม.เยี่ยม กลุ่มเสี่ยง
นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข ให้สัมภาษณ์ว่า ที่ผ่านมาบางพื้นที่ประเทศไทยประสบกับปัญหาฝุ่นละอองในอากาศ PM 2.5 กระทรวงสาธารณสุขความห่วงใยสุขภาพประชาชน ได้มอบหมายให้กรมอนามัยซึ่งมีหน้าที่ดูแลสุขภาพอนามัยเปิดเพจเฟสบุ๊ค“คนรักอนามัย ใส่ใจอากาศ PM2.5” เพื่อช่วยแจ้งเตือนปัญหาฝุ่นละออง PM 2.5 ทุกวันในช่วงเช้า ตามความเข้มของค่าฝุ่น PM 2.5หากเริ่มมีความเสี่ยงจะแจ้งเตือนวันละ 2 ครั้งในช่วงเวลา 06.00 น. และ 18.00 น. หากค่า PM เกินค่ามาตรฐานและก่อให้เกิดอันตรายต่อสุขภาพจะแจ้งเตือนวันละ 4 ครั้ง เพิ่มในช่วงเวลา 12.00 น. และ 24.00 น. ซึ่งจะใช้วิธีวัดค่าตามมาตรฐานกรมควบคุมมลพิษ นอกจากนี้ เพจนี้จะเป็นช่องทางกระจายความรู้ ในการป้องกันตนเองจากฝุ่นละออง การรับบริการความช่วยเหลือจากภาครัฐ เช่น การขอรับหน้ากากอนามัย และเป็นช่องทางรับฟังปัญหา โดยจะเพิ่มการจัดทําข้อมูลเป็นภาษาอังกฤษเพื่อให้นักท่องเที่ยวต่างชาติรับรู้ในข้อมูลเดียวกัน
“นอกจากนี้ กรมอนามัยประสานงานแจ้งเตือนกับทางสาธารณสุขจังหวัด เพื่อให้สื่อสารถึง รพ.สต. ในพื้นที่ ส่ง อสม. เข้าไปดูแล เฝ้าระวัง และให้คําแนะนําผู้ป่วยผู้ป่วยกลุ่มเสี่ยง ผู้สูงอายุ หรือผู้ป่วยที่เป็นโรคเรื้อรังเกี่ยวกับปอด” นายธนิตพลกล่าว
***************************************** 15 กันยายน 2562
รัฐบาลไทย-ข่าวทำเนียบรัฐบาล-รมว.พม. ให้การต้อนรับเอกอัครราชทูตสาธารณรัฐตุรกีประจำประเทศไทยและคณะ ในโอกาสเข้าเยี่ยมคารวะ
วันพุธที่ 14 มิถุนายน 2560
รมว.พม. ให้การต้อนรับเอกอัครราชทูตสาธารณรัฐตุรกีประจําประเทศไทยและคณะ ในโอกาสเข้าเยี่ยมคารวะ
รมว.พม. ให้การต้อนรับเอกอัครราชทูตสาธารณรัฐตุรกีประจําประเทศไทยและคณะ ในโอกาสเข้าเยี่ยมคารวะ
วันนี้ (14 มิ.ย. 60) เวลา 10.00 น.พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้การต้อนรับนางเอฟเรน ดาเด อักกุน เอกอัครราชทูตสาธารณรัฐตุรกีประจําประเทศไทยและคณะ ซึ่งเข้าเยี่ยมคารวะในโอกาสที่เข้ารับหน้าที่ โดยทั้งสองฝ่ายได้เจรจาถึงความสัมพันธ์ของทั้งสองประเทศ รวมถึงแลกเปลี่ยนความรู้และประสบการณ์ แนวทางปฏิบัติที่ดี เพื่อนํามาใช้ในการดําเนินงานของทั้งสองฝ่าย ณ ห้องรับรอง ชั้น 9 กระทรวงการพัฒนาสังคมฯ สะพานขาว กรุงเทพฯ
พลตํารวจเอก อดุลย์กล่าวว่า การหารือในครั้งนี้ นับว่าเป็นโอกาสอันดีในการหารือความร่วมมือด้านการพัฒนาสังคมและความมั่นคงของมนุษย์อีกทั้งยังเป็นการกระชับความสัมพันธ์อันดีของทั้งสองประเทศให้แน่นแฟ้นยิ่งขึ้น ซึ่งเอกอัครราชทูตสาธารณรัฐตุรกีประจําประเทศไทยได้กล่าวขอบคุณที่ประเทศไทยได้ให้การต้อนรับคณะเป็นอย่างดี รวมทั้งได้เน้นย้ําถึงความสัมพันธ์ที่ดีระหว่างไทยและตุรกีที่มีมากว่า 60 ปี
"ทั้งนี้ ตนได้กล่าวขอบคุณและย้ําถึงเจตนารมณ์ที่จะเสริมสร้างความร่วมมือระหว่างสองประเทศให้แน่นแฟ้นมากยิ่งขึ้น และหวังว่าการหารือในครั้งนี้ ทั้งสองฝ่ายจะมีความร่วมมือกันมากขึ้นในด้านต่างๆ เช่น การจัดโครงการความร่วมมือระหว่างกันในอนาคต เพื่อการพัฒนาที่อยู่อาศัยสําหรับผู้มีรายได้น้อย สนับสนุนความเป็นอยู่และคุณภาพชีวิตที่ดีของประชาชนโดยเฉพาะกลุ่มเปราะบางทางสังคมเพื่อความสัมพันธ์อันดีระหว่างทั้งสองประเทศต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ พอใจการทำงานของเจ้าหน้าที่ กรณีรื้อฟื้นคดีค่าโง่คลองด่าน 9.6 พันล้าน พร้อมขอบคุณความทุ่มเทเพื่อผลประโยชน์ชาติ ย้ำอาจไม่สำเร็จหากเป็นรัฐบาลปกติ เพราะห่วงคะแนนนิยม
วันเสาร์ที่ 10 มีนาคม 2561
นายกฯ พอใจการทํางานของเจ้าหน้าที่ กรณีรื้อฟื้นคดีค่าโง่คลองด่าน 9.6 พันล้าน พร้อมขอบคุณความทุ่มเทเพื่อผลประโยชน์ชาติ ย้ําอาจไม่สําเร็จหากเป็นรัฐบาลปกติ เพราะห่วงคะแนนนิยม
นายกฯ พอใจการทํางานของเจ้าหน้าที่ กรณีรื้อฟื้นคดีค่าโง่คลองด่าน 9.6 พันล้าน พร้อมขอบคุณความทุ่มเทเพื่อผลประโยชน์ชาติ ย้ําอาจไม่สําเร็จหากเป็นรัฐบาลปกติ เพราะห่วงคะแนนนิยม
วันนี้ (10 มี.ค. 61) พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจ การทํางานของกระทรวงการคลังและกรมควบคุมมลพิษที่ดําเนินการรื้อฟื้นคดีที่รัฐต้องชดใช้ค่าเสียหายให้แก่กลุ่มบริษัทผู้รับเหมาก่อสร้างโครงการบ่อบําบัดน้ําเสียคลองด่านเป็นเงิน 9,600 ล้านบาท ตามคําวินิจฉัยของคณะอนุญาโตตุลาการและคําพิพากษาของศาลปกครองสูงสุด เพื่อช่วยรักษาผลประโยชน์ของรัฐ ไม่ให้รัฐต้องจ่ายเงินดังกล่าว ซึ่งล่าสุดศาลปกครองกลางมีคําพิพากษาให้เพิกถอนคําชี้ขาดของคณะอนุญาโตตุลาการ เนื่องจากมีหลักฐานใหม่ โดยรัฐไม่ต้องจ่ายเงินค่าเสียหายอีกต่อไป
“นายกฯ ย้ําว่า เรื่องนี้เป็นนโยบายสําคัญของรัฐบาลที่ต้องการรักษาประโยชน์ของรัฐและประชาชน ซึ่งที่ผ่านมาอาจไม่สามารถดําเนินการได้ในรัฐบาลปกติ เพราะอาจถูกกดดันจากหลายฝ่ายโดยเฉพาะฐานเสียงหรือคะแนนนิยมจากฝ่ายตรงข้าม พร้อมทั้งขอบคุณเจ้าหน้าที่ของกระทรวงการคลังและกรมควบคุมมลพิษที่ได้ทุ่มเททํางานกันมาอย่างหนัก โดยขอให้ภูมิใจว่าทุกคนมีส่วนสําคัญที่ทําให้เรื่องนี้ประสบความสําเร็จเพื่อปกป้องประโยชน์ของชาติร่วมกัน”
อย่างไรก็ตาม นายกรัฐมนตรีกล่าวด้วยว่า บริษัทเอกชนยังสามารถยื่นอุทธรณ์คดีต่อศาลปกครองสูงสุดได้อีกภายใน 30 วัน นับแต่วันที่ศาลปกครองกลาง (ชั้นต้น) มีคําพิพากษา
.........................................
รัฐบาลไทย-ข่าวทำเนียบรัฐบาล-กอช. เตรียมจัดงานใหญ่ ฉลองครบรอบ 2 ปี
วันจันทร์ที่ 7 สิงหาคม 2560
กอช. เตรียมจัดงานใหญ่ ฉลองครบรอบ 2 ปี
กองทุนการออมแห่งชาติ (กอช.) เตรียมจัดกิจกรรมยิ่งใหญ่ ฉลองครบรอบ 2 ปีกองทุน ในเดือนสิงหาคมนี้ ดึงคนรุ่นใหม่ใส่ใจการออม
นางสาวโสภาวดี เลิศมนัสชัย กรรมการกองทุนการออมแห่งชาติ รักษาการแทนเลขาธิการคณะกรรมการกองทุนการออมแห่งชาติ หรือ กอช. เปิดเผยว่า ในวันที่ 20 สิงหาคม 2560 นี้ จะครบกําหนดระยะเวลา 2 ปี นับตั้งแต่ที่ กอช. เริ่มเปิดรับสมัครสมาชิกเป็นครั้งแรกเมื่อปี 2558 ซึ่งภารกิจการส่งเสริมความรู้ความเข้าใจให้ประชาชนตระหนักถึงความสําคัญของการออม โดยเฉพาะประชาชนกลุ่มแรงงานนอกระบบที่ประกอบอาชีพอิสระ เป็นงานที่ท้าทายอย่างมาก เพราะแรงงานนอกระบบเหล่านี้ส่วนใหญ่มีรายได้ไม่แน่นอน การสร้างวินัยการออมระยะยาวเพื่อประโยชน์ยามชราภาพจึงไม่ใช่เรื่องง่าย ตลอด 2 ปีที่ผ่านมา กอช. ได้ดําเนินภารกิจด้วยความมุ่งมั่นอย่างแรงกล้าที่จะขับเคลื่อนภารกิจกองทุนเพื่อให้ประชาชนผู้ประกอบอาชีพอิสระสามารถเข้าถึงสวัสดิการแห่งรัฐ คือ มีโอกาสออมเพื่อรับบํานาญตลอดชีวิต ตามพระราชบัญญัติกองทุนการออมแห่งชาติ พ.ศ. 2554
“ขณะนี้ กอช. อยู่ระหว่างเตรียมการจัดกิจกรรมยิ่งใหญ่ ในโอกาสครบรอบ 2 ปี กองทุน เพื่อจะแสดงถึงทิศทางการดําเนินงานในระยะต่อไป ที่ กอช. มีเป้าหมายโฟกัสชัดเจนยังกลุ่มเยาวชนคนรุ่นใหม่ คือ นักเรียน นักศึกษา และกลุ่มผู้เป็นสมาชิกและกรรมการของกองทุนหมู่บ้าน และเพื่อเป็นการแสดงจุดยืนสร้างความเชื่อมั่นว่า กอช. จะยังคงเดินหน้าภารกิจการเป็นหลักประกันรายได้ยามสูงวัยให้กับคนไทยส่วนใหญ่ของประเทศ ทั้งที่เป็นงานทัพหน้าที่จะประชาสัมพันธ์ส่งเสริมการออมกระจายไปยังทุกพื้นที่ รวมถึงการพัฒนาระบบบริการสมาชิกในด้านต่างๆ เพื่อให้สมาชิกได้รับความสะดวกสบาย ใช้บริการ กอช. ได้ง่ายมากขึ้น โดย กอช. เตรียมที่จะแถลงความคืบหน้าการจัดงานครบรอบ 2 ปี ในเร็วๆ นี้อีกด้วย” นางสาวโสภาวดีกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-รัฐบาลเดินหน้าการออมกลุ่มผู้มีอาชีพอิสระ สร้างความมั่นคงวัยเกษียณ ยอดสมาชิกกองทุนการออมแห่งชาติสูงกว่าเป้า 1.2 ล้านคน
วันเสาร์ที่ 18 กรกฎาคม 2563
รัฐบาลเดินหน้าการออมกลุ่มผู้มีอาชีพอิสระ สร้างความมั่นคงวัยเกษียณ ยอดสมาชิกกองทุนการออมแห่งชาติสูงกว่าเป้า 1.2 ล้านคน
รัฐบาลเดินหน้าการออมกลุ่มผู้มีอาชีพอิสระ สร้างความมั่นคงวัยเกษียณ ยอดสมาชิกกองทุนการออมแห่งชาติสูงกว่าเป้า 1.2 ล้านคน
วันที่ 18 ก.ค.63 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้กําหนดให้การออมเป็นวาระแห่งชาติ เพื่อส่งเสริมให้คนทุกวัย โดยเฉพาะผู้มีอาชีพอิสระที่มีรายได้น้อย เช่น พ่อค้าแม่ค้า ผู้รับจ้างทํางาน เกษตรกร ได้เข้าถึงการออมอย่างเป็นระบบจะได้มีความมั่นคงในบั้นปลายชีวิต ซึ่งมีกองทุนการออมแห่งชาติ (กอช.) เป็นกลไกสําคัญในการขับเคลื่อน ในช่วงหนึ่งปีที่ผ่านมา การทํางานประสบความสําเร็จอย่างยิ่ง กองทุนฯ ได้ร่วมมือกับกระทรวงมหาดไทยในการเพิ่มสมาชิก สร้างพันธมิตรกับสถาบันการเงินและภาคเอกชน เพื่ออํานวยความสะดวกเรื่องการสมัครเป็นสมาชิกและการจ่ายเงินกองทุนฯ ที่ขณะนี้สามารถจ่ายผ่านเคาน์เตอร์เซอร์วิสที่มีมากกว่า 13,000 แห่งได้แล้ว จากเดิมที่ต้องจ่ายผ่านธนาคารของรัฐเท่านั้น
ทั้งนี้ การประชุมคณะรัฐมนตรี (ครม.) เมื่อวันอังคารที่ผ่านมา มีการรายงานความคืบหน้าตามแผนการปฏิรูปประเทศ ครม. ได้ทราบว่า ความพยายามผลักดันนโยบายรัฐด้านการส่งเสริมการออมอย่างต่อเนื่องของ กอช. ร่วมกับภาคส่วนต่าง ๆ นําไปสู่จํานวนสมาชิกที่เพิ่มขึ้นอย่างมาก ณ เดือนมีนาคม 2563 มีจํานวน 2.357 ล้านคน เกินค่าเป้าหมายในแผนการปฏิรูปประเทศด้านสังคมที่กําหนดไว้ 1 ล้านคน ขณะที่ช่วงปี 2561-2562 มีจํานวนสมาชิกราว 7 แสนคนเท่านั้น ส่วนการดําเนินการต่อยอด กอช. จะลงพื้นที่สร้างตัวแทนการออมประจําหมู่บ้าน เพื่อส่งเสริมความความรู้ความเข้าใจให้เห็นถึงประโยชน์ของการออมกับ กอช. มีเป้าหมาย 7 หมื่น 5 พันคน ในปีนี้
นางสาวรัชดา กล่าวว่า นายกรัฐมนตรี ได้เน้นย้ําถึงความสําคัญของการออม และ ครม. ได้เห็นชอบให้เป็นวาระแห่งชาติไปแล้ว โอกาสนี้จึงขอเชิญชวนให้ประชาชนอายุตั้งแต่ 15-60 ปี ที่มีอาชีพอิสระ (ไม่ใช่ข้าราชการและไม่ได้อยู่ในระบบประกันสังคม) หรือนักเรียน/นักศึกษา สมัครเป็นสมาชิกกองทุนการออมแห่งชาติ เพราะเป็นการออมในรูปแบบ “คุณออม รัฐช่วยออม คุณได้บํานาญ” เช่น ถ้าส่งเงินสะสมเดือนละ 100 บาท รัฐจะสมทบให้อีก 50% ของเงินสะสม (แต่ไม่เกิน 600 บาทต่อปี) และจํานวนเงินสมทบจากรัฐบาลจะเพิ่มขึ้นตามเกณฑ์ที่กําหนด เมื่ออายุครบ 60 ปี สมาชิกจะได้บํานาญรายเดือน ส่วนการส่งเงินสะสม ต้องไม่น้อยกว่าครั้งละ 50 บาท แต่รวมกันแล้วไม่เกิน 13,200 บาทต่อปี
“สําหรับประชาชนที่สนใจ สามารถสมัครสมาชิกได้ที่ธนาคารของรัฐ คลังจังหวัดทั่วประเทศ แอพพลิเคชัน กอช. จากนี้ อยากให้ประชาชนตื่นตัวเรื่องการออม จะออมมากน้อยก็ขอให้ได้เริ่ม การแพร่ระบาดของไวรัสโควิด-19 ทําให้เราเห็นว่าการมีเงินเก็บไว้ใช้ยามฉุกเฉินเป็นเรื่องสําคัญ รวมถึงจะช่วยสร้างหลักประกันในวัยเกษียณด้วย การออมต้องสร้างให้เป็นนิสัย และการออมกับ กอช. ถือเป็นการออมแบบค่อยเป็นค่อยไป ยืดหยุ่น แต่ให้ผลตอบแทนอย่างดีและมีความมั่นคง” นางสาวรัชดา กล่าว
รัฐบาลไทย-ข่าวทำเนียบรัฐบาล-​ICAO พร้อมสนับสนุนไทยในการเป็นศูนย์การอบรมผู้ตรวจสอบด้านการบินของภูมิภาค
วันศุกร์ที่ 26 กรกฎาคม 2562
​ICAO พร้อมสนับสนุนไทยในการเป็นศูนย์การอบรมผู้ตรวจสอบด้านการบินของภูมิภาค
​ICAO พร้อมสนับสนุนไทยในการเป็นศูนย์การอบรมผู้ตรวจสอบด้านการบินของภูมิภาค
วันนี้ (26 กรกฎาคม 2562) เวลา 13.30 น. ณ ห้องโดมทอง ตึกไทยคู่ฟ้า ทําเนียบรัฐบาล ดร. อลูมูยีหวา เบนาร์ด อลิว (Dr. Olumuyiwa Benard Aliu) ประธานคณะมนตรีองค์การการบินพลเรือนระหว่างประเทศ (International Civil Aviation Organization: ICAO) และคณะเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทย เพื่อเข้าร่วมการประชุม ICAO Global Aviation Cooperation Symposium (GACS) ครั้งที่ 3 ระหว่างวันที่ 22 – 24 กรกฎาคม 2562 ณ จังหวัดภูเก็ต สรุปสาระสําคัญการหารือ ดังนี้
นายกรัฐมนตรีกล่าวต้อนรับประธานคณะมนตรี ICAO และคณะ พร้อมทั้งขอบคุณ ICAO ที่ให้คําแนะนําและประสานงานทําให้การบินพลเรือนของไทยยกระดับมาตรฐานความปลอดภัยสู่ระดับสากล การนี้นายกรัฐมนตรียินดีที่การประชุม GACS ครั้งที่ 3 ประสบความสําเร็จ ซึ่งเป็นโอกาสสําคัญในการแลกเปลี่ยนประสบการณ์ด้านการพัฒนาโครงสร้างพื้นฐานด้านการบินระหว่างกัน และพัฒนาความร่วมมือในระดับภูมิภาคเพื่อรับมือกับความท้าทายต่างๆ ในอนาคต
ประธานคณะมนตรี ICAO ขอบคุณไทยที่ให้ความร่วมมือและสนับสนุนการจัดการประชุม GACS ครั้งที่ 3 เป็นอย่างดี พร้อมทั้งชื่นชมการดําเนินการของรัฐบาลไทยในการพัฒนาและแก้ไขปัญหาด้านการบินพลเรือนอย่างต่อเนื่องและจริงจัง เพื่อให้เกิดความยั่งยืน ซึ่ง ICAO ยินดีสนับสนุนการดําเนินการดังกล่าวให้สําเร็จตามเป้าหมายที่ไทยตั้งไว้ ทั้งนี้ ICAO ขอให้ไทยรักษาระดับมาตรฐานความปลอดภัยด้านการบินให้ดียิ่งขึ้นไป พร้อมทั้งหวังว่าไทยจะสนับสนุนการดําเนินงานของสํานักงาน ICAO ประจําภูมิภาคเอเชียและแปซิฟิก ที่จัดตั้ง ณ กรุงเทพฯ ด้วย ซึ่งจะเป็นประโยชน์ต่อการพัฒนาอุตสาหกรรมการบินของภูมิภาค
ทั้งสองฝ่ายยินดีที่ความสัมพันธ์ระหว่างไทย – ICAO มีความใกล้ชิดมากขึ้น โดยไทยถือเป็นประเทศสมาชิกแรกเริ่มของ ICAO ซึ่งไทยยืนยันว่าจะพัฒนาระบบการกํากับดูแลการบินพลเรือนให้เป็นมาตรฐานสากล อย่างไรก็ตามยังมีข้อจํากัดเกี่ยวกับการพัฒนาผู้ตรวจสอบด้านการบิน (Inspector) ที่ยังขาดแคลน จึงจะร่วมมือกับ ICAO ในการฝึกฝนบุคลากร เพื่อให้ประเทศไทยเป็นศูนย์การอบรมผู้ตรวจสอบด้านการบินของภูมิภาค ซึ่งจะเป็นประโยชน์แก่ทุกประเทศต่อไปในอนาคต
รัฐบาลไทย-ข่าวทำเนียบรัฐบาล-นายกฯ สั่งคุมเข้มรักษาความปลอดภัยชายแดนใต้ ขอประชาชนเชื่อมั่น พร้อมร่วมมือแจ้งเบาะแส
วันเสาร์ที่ 29 ธันวาคม 2561
นายกฯ สั่งคุมเข้มรักษาความปลอดภัยชายแดนใต้ ขอประชาชนเชื่อมั่น พร้อมร่วมมือแจ้งเบาะแส
นายกฯ สั่งคุมเข้มรักษาความปลอดภัยชายแดนใต้ ขอประชาชนเชื่อมั่น พร้อมร่วมมือแจ้งเบาะแส
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้สั่งการให้ฝ่ายความมั่นคงเพิ่มความเข้มงวดในการรักษาความปลอดภัยพื้นที่จังหวัดชายแดนภาคใต้และทั่วประเทศ หลังเกิดเหตุลอบวางระเบิดและก่อความไม่สงบที่ จ.สงขลา และนราธิวาส
"นายกฯ ประณามการกระทําของผู้ไม่หวังดีที่ฉวยโอกาสก่อเหตุในช่วงเทศกาลปีใหม่ เพื่อสร้างสถานการณ์และทําลายขวัญกําลังใจของคนในพื้นที่ โดยขอให้พี่น้องประชาชนเชื่อมั่นในการทํางานของเจ้าหน้าที่ และร่วมแจ้งเบาะแสหากพบสิ่งผิดปกติ พร้อมยืนยันว่าขณะนี้ทุกฝ่ายสามารถควบคุมสถานการณ์ในพื้นที่ไว้ได้ทั้งหมด จึงอยากให้ทุกคนสบายใจ"
โฆษกประจําสํานักนายกรัฐมนตรีกล่าวว่า นายกรัฐมนตรีฝากให้กําลังใจเจ้าหน้าที่ทุกนายที่ต้องเสียสละทํางานหนักขึ้น โดยล่าสุดได้รับรายงานว่าทุกพื้นที่มีมาตรการรักษาความปลอดภัยและระมัดระวังเหตุร้ายเป็นพิเศษ และยังคงเตรียมจัดกิจกรรมต้อนรับปีใหม่เพื่อสร้างความสุขแก่ประชาชนเช่นเดิม
รัฐบาลไทย-ข่าวทำเนียบรัฐบาล-สธ.รณรงค์ปรับพฤติกรรมลดการใช้ผลิตภัณฑ์จากพลาสติก
วันอังคารที่ 5 มิถุนายน 2561
สธ.รณรงค์ปรับพฤติกรรมลดการใช้ผลิตภัณฑ์จากพลาสติก
กระทรวงสาธารณสุข รณรงค์วันสิ่งแวดล้อมโลก 5 มิถุนายน ด้วยแนวคิด “เปลี่ยนเพื่อเราในวันนี้ เปลี่ยนเพื่อโลกของเราในวันหน้า” (We change World Change) ปรับเปลี่ยนพฤติกรรมลดการใช้ผลิตภัณฑ์จากพลาสติก ร่วมกันรักษาสิ่งแวดล้อม
วันนี้ (5 มิถุนายน 2561) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า วันที่ 5 มิถุนายนของทุกปีเป็น “วันสิ่งแวดล้อมโลก” รัฐมนตรีว่าการกระทรวงสาธารณสุขได้มอบนโยบายให้หน่วยงานในสังกัดส่งเสริมการรักษาสิ่งแวดล้อม โดยการบริหารจัดการโรงพยาบาลให้เป็นมิตรกับสิ่งแวดล้อม (GREEN & CLEAN Hospital) ไม่ส่งผลกระทบต่อชุมชน มีระบบบําบัดน้ําเสีย การกําจัดขยะ ลดการใช้กระดาษ ลดการใช้ถุงพลาสติกเปลี่ยนเป็นการใช้ถุงผ้าใส่ยา เพื่อช่วยลดภาวะโลกร้อน
ในปีนี้ ได้จัดโครงการรณรงค์ลดปัญหาจากขยะพลาสติกด้วยแนวคิด “เปลี่ยนเพื่อเราในวันนี้ เปลี่ยนเพื่อโลกของเราในวันหน้า” (We change World Change) ส่งเสริมให้เจ้าหน้าที่กระทรวงสาธารณสุขสนใจและตระหนักถึงการช่วยลดการใช้พลาสติก ซึ่งทั่วโลกกําลังพบปัญหาขยะพลาสติกที่เพิ่มขึ้นอย่างต่อเนื่อง เนื่องจากมีต้นทุนการผลิตต่ํา ข้อมูลสถาบันวิจัยคาดการณ์ว่าผลิตภัณฑ์พลาสติกจะเพิ่มขึ้นจาก 2.05 ล้านตันในปี 2560 และ 2.44 ล้านตันในปี 2565 รวมทั้ง พลาสติกบางชนิดมีสารประกอบที่อันตรายต่อสุขภาพและสิ่งแวดล้อม หากใช้งานไม่ถูกวิธีอาจเกิดโรคเรื้อรังต่าง ๆ ได้ โดยลดการใช้แก้วและบรรจุภัณฑ์พลาสติก หันมาใช้ผลิตภัณฑ์จากธรรมชาติ และขอความร่วมมือร้านค้าภายในกระทรวงฯ มอบส่วนลดให้กับเจ้าหน้าที่ที่นําแก้วส่วนตัวหรือภาชนะบรรจุอาหารส่วนตัวมาซื้อเครื่องดื่มและอาหารภายในโรงอาหาร เพื่อสร้างวัฒนธรรมการใช้ซ้ําและการลดใช้ผลิตภัณฑ์จากพลาสติก เป็นการดูแลสุขภาพอนามัยของตนเอง นําความรู้ที่ได้ไปปฏิบัติตนในการดูแลตนเองอย่างถูกต้องเหมาะสม และเป็นการอนุรักษ์สิ่งแวดล้อม
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ข้อมูลกรมควบคุมมลพิษพบว่าไทยมีขยะพลาสติกเกิดขึ้นปีละ 2 ล้านตัน แต่มีการนํากลับมาใช้เฉลี่ยปีละ 0.5 ล้านตัน ปัญหาสําคัญมาจากการใช้พลาสติกที่เป็นบรรจุภัณฑ์ใส่อาหารและเครื่องดื่ม ทําให้พลาสติกถูกผลิตขึ้นมากกว่าร้อยละ 70 ประชาชนจึงควรให้ความสําคัญกับการใช้ภาชนะที่ใช้ซ้ําได้ เช่น การนํากล่องข้าวจากบ้านไปใช้ที่ทํางาน นอกจากนั้นหากขาดความตระหนักและไม่ให้ความสําคัญในการคัดแยกขยะ จะทําให้ปริมาณขยะพลาสติกเพิ่มมากขึ้น เป็นภาระในการจัดเก็บและทําลาย โดยเฉพาะพลาสติกบางชนิดที่มีคุณสมบัติไม่สามารถนํากลับมาใช้ใหม่ได้ และยากต่อการย่อยสลาย ทําให้คงอยู่ในสิ่งแวดล้อมเป็นเวลานาน เกิดผลกระทบต่อระบบนิเวศ เนื่องจากพลาสติกต้องใช้ระยะเวลาในการย่อยสลายตามธรรมชาตินานถึง 450 ปีอีกด้วย
***************************** 5 มิถุนายน 2561
รัฐบาลไทย-ข่าวทำเนียบรัฐบาล-โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนำเสนอข่าว ระบุ นรม.กำชับเข้มงวดการส่งออก ให้ผลิตเพื่อใช้ในประเทศก่อน
วันพุธที่ 18 มีนาคม 2563
โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนําเสนอข่าว ระบุ นรม.กําชับเข้มงวดการส่งออก ให้ผลิตเพื่อใช้ในประเทศก่อน
โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนําเสนอข่าว ระบุ นรม.กําชับเข้มงวดการส่งออก ให้ผลิตเพื่อใช้ในประเทศก่อน
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยถึงกรณีการส่งออกหน้ากากอนามัยที่เป็นข้อสงสัยของพี่น้องประชาชนในขณะนี้ว่า จากผลการตรวจสอบข้อเท็จจริงขั้นต้นโดยคณะทํางานที่นายกรัฐมนตรีจัดตั้งร่วมกับกระทรวงพาณิชย์ กรมการค้าภายใน กรมศุลกากร และสํานักงานตํารวจแห่งชาติ ได้ดําเนินการตรวจสอบตามแนวทาง ได้แก่ 1. ช่วงก่อนมีประกาศของกระทรวงพาณิชย์เป็นสินค้าควบคุมและประกาศควบคุมการส่งออกมีการอนุมัติโดยอธิบดีกรมการค้าภายในออกไปกี่ชิ้น และหลังประกาศฯ มีการส่งออกจํานวนเท่าไหร่2. ชนิดหน้ากากที่ส่งออกไปแล้วและที่กําลังรอการส่งออกเป็นชนิดที่ถูกต้องตามที่ขออนุมัติและข้อกําหนดตามประกาศกระทรวงพาณิชย์หรือไม่ ซึ่งการตรวจสอบดังกล่าวยังต้องใช้เวลาอีกระยะหนึ่งในการตรวจอย่างละเอียดรอบคอบ
สําหรับกรณีมีการพบหน้ากากอนามัยจํานวน 5.6 ล้านชิ้นรอการส่งออกนั้น โฆษกประจําสํานักนายกรัฐมนตรีระบุว่าเป็นเพียงข้อมุลจากการเสนอข่าว ทั้งนี้ จากการตรวจสอบข้อเท็จจริงแล้วไม่พบปัจจุบันนายกรัฐมนตรีได้กําชับว่า หากมีหน้ากากที่จะส่งออกอีก จะต้องมีการตรวจสอบอย่างเข้มงวด ให้ถูกต้องตามข้อกําหนด หลักเกณฑ์ตามประกาศกระทรวงพาณิชย์ และระหว่างนี้ให้มีการเจรจากับผู้ผลิตที่ทําการผลิตเพื่อส่งออก ให้ชะลอการส่งออกและให้ดําเนินการผลิตเพื่อใช้ในประเทศเท่านั้นในช่วงวิกฤตินี้ ขณะนี้หน่วยงานที่เกี่ยวข้องกําลังตรวจสอบข้อกฎหมายและสัญญาว่าทําได้หรือไม่
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับกระทรวงที่ดิน เกาหลี ลงนาม MOU ความร่วมมือการพัฒนาเมืองอัจฉริยะ
วันพฤหัสบดีที่ 5 กันยายน 2562
กระทรวงดิจิทัลฯ ร่วมกับกระทรวงที่ดิน เกาหลี ลงนาม MOU ความร่วมมือการพัฒนาเมืองอัจฉริยะ
กระทรวงดิจิทัลฯ ร่วมกับกระทรวงที่ดิน เกาหลี ลงนาม MOU ความร่วมมือการพัฒนาเมืองอัจฉริยะ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายอี อุก-ฮ็อน (H.E. Mr. Lee Wook-heon) เอกอัครราชทูตสาธารณรัฐเกาหลีประจําประเทศไทย ได้ร่วมลงนาม “บันทึกความเข้าใจว่าด้วยความร่วมมือในด้านการพัฒนาเมืองอัจฉริยะระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงที่ดิน โครงสร้างพื้นฐานและคมนาคมแห่งสาธารณรัฐเกาหลี” โดยมี พลเอก ประยุทธ์ จันทร์โอชา นายกรัฐมนตรี และนายมุน แช-อิน (Moon Jae-in) ประธานาธิบดีแห่งสาธารณรัฐเกาหลี ร่วมเป็นสักขีพยาน เมื่อวันที่ 2 กันยายน 2562 ณ ตึกสันติไมตรีหลังใน ทําเนียบรัฐบาล โดยบันทึกความเข้าใจดังกล่าว จะเป็นกลไกสําคัญในการขับเคลื่อนความร่วมมือในการพัฒนาเมืองอัจฉริยะของไทยและสาธารณรัฐเกาหลี ซึ่งส่งเสริมความร่วมมือในหลากหลายด้าน เช่น การสร้างเครือข่ายความร่วมมือ การแลกเปลี่ยนข้อมูลและประสบการณ์ด้านนโยบาย กฎหมายและเทคโนโลยี การแลกเปลี่ยนผู้เชี่ยวชาญ รวมทั้งการจัดประชุมสัมมนาและนิทรรศการด้านเมืองอัจฉริยะ เป็นต้น ทั้งนี้ ทั้งสองฝ่ายจะได้มีการจัดตั้งคณะกรรมการร่วม ไทย-สาธารณรัฐเกาหลี สําหรับดําเนินความร่วมมือเพื่อให้เกิดโครงการความร่วมมือที่เป็นรูปธรรม โดยในส่วนของฝ่ายไทยได้มอบหมายให้สํานักงานส่งเสริมเศรษฐกิจดิจิทัล (DEPA) ทําหน้าที่เป็นหน่วยงานหลักในการดําเนินความร่วมมือดังกล่าวต่อไป
****************